நம்முடைய ஜெபம் கேட்கப்பட வேண்டுமானால் விசுவாசம் மிக அவசியமாகும். சந்தேகம் கொண்டு அல்லது அவிசுவாசத்தோடு ஏறெடுக்கும் ஜெபத்தை ஆண்டவர் ஒரு போதும் கேட்பதில்லை. நாம் ஒரு காரியத்தை ஜெபத்தில் கேட்கும்போது அது நமது ஆண்டவருடைய சித்தத்திற்கு விரோதமில்லாத ஒரு விண்ணப்பமாக இருக்குமானால் அதை அவர் தருவார் என்று நம்பவேண்டும். அதை விட்டு விட்டு அவர் தருவாரோ? மாட்டாரோ? அவரால் இதைச் செய்யமுடியுமோ? இல்லையோ? என சந்தேகப்படுவோமானால், அப்படிப்பட்ட மனிதன் கர்த்தரிடமிருந்து எதையாகிலும் பெறலாமென்று நினையாதிருப்பானாக என்று யாக்கோபு எழுதுகிறார்.